STATVTVM est, vt in festo Inuentionis S. Crucis,  Exaltationis eiusdem, ad Laudes matutinas cantentur versus excerpti de hymno, cuius principium est, Pange lingua gloriosi prælium cerlaminis, quorum primus est Crux fidelis, secundus, Flecte ramos, tertius, Sola digna tu fuisti, cum Gloria sequenti, quæ est, Gloria  honor Deo. Causa instituti huius fuit, quia deuotius  elegantius visum est, in iam dictis saluatricis Crucis solemnitatibus, laudes ipsius continentes hymnos variari iocunde, quam easdem iterari fastidiose. Canebatur enim prius hymnus, cuius principium est, Vexilla Regis prodeunt, ad vtriusque festi vtrasque Laudes vespertinas,  rursus iterabatur ad matutinas.